Opravné uznesenie Krajského súdu Bratislava sp. zn. 11CoP/311/2019 z 23. 6. 2020
Opravné uznesenie Krajského súdu Bratislava z 23. júna 2020, sp. zn. 11CoP/311/2019, ECLI:SK:KSBA:2020:1718200630.2
Súd: Krajský súd Bratislava
Spisová značka: 11CoP/311/2019
ECLI: ECLI:SK:KSBA:2020:1718200630.2
Dátum vydania: 23. 6. 2020
Forma: Opravné uznesenie
Text rozhodnutia
Súd: Krajský súd Bratislava Spisová značka: 11CoP/311/2019 Identifikačné číslo súdneho spisu: 1718200630 Dátum vydania rozhodnutia: 24. 06. 2020 Meno a priezvisko sudcu, VSÚ: Mgr. Patrícia Železníková ECLI: ECLI:SK:KSBA:2020:1718200630.2 Opravné uznesenie Krajský súd v Bratislave, v senáte zloženom z predsedníčky senátu Mgr. Patrície Železníkovej a členov senátu Mgr. Aleny Čakváriovej a JUDr. Romana Bolebrucha, v právnej veci manželky: R. N., nar. XX.XX.XXXX, bytom I. XX, XXX XX K., t.č. Krízové centrum D. do života, K. 4, XXX XX D., zastúpená NIKU & partners, s.r.o., so sídlom Prokopa Veľkého 51, 811 04 Bratislava, IČO: 36 866 006, proti manželovi: I. N., nar. XX.XX.XXXX, bytom I. XX, XXX XX K., zastúpený advokátkou JUDr. Alenou Beňačkovou, so sídlom M. R. Štefánika 1, 902 01 Pezinok, o rozvod manželstva a úpravu pomerov manželov k maloletej R. N., nar. XX.XX.XXXX, zastúpenej kolíznym opatrovníkom Úradom práce, sociálnych vecí a rodiny Pezinok, odbor sociálnych vecí, Moyzesova 2, 902 01 Pezinok, na čas po rozvode, za účasti Krajskej prokuratúry Bratislava, Vajnorská 47, 812 56 Bratislava, na odvolanie proti rozhodnutiu Okresného súdu Pezinok zo dňa 16.05.2019, č.k. 12P/44/2018-703, takto r o z h o d o l : Súd o p r a v u j e záhlavie rozsudku Krajského súdu v Bratislave zo dňa 12.05.2020, č.k. 11CoP/311/2019-776, tak, že číslo konania rozsudku Okresného súdu Pezinok zo dňa 16.05.2019 je: „12P/44/2018-703“. V ostatnom zostáva rozsudok nezmenený. o d ô v o d n e n i e : 1. Krajský súd v Bratislave ako odvolací súd rozsudkom zo dňa 12.05.2020, č.k. 11CoP/311/2019-776, potvrdil rozsudok Okresného súdu Pezinok zo dňa 16.05.2019, č.k. 12P/44/2018-703, v časti výživného. V časti úpravy styku rozsudok súdu prvej inštancie zrušil a vec mu vrátil na ďalšie konanie. 2. Odvolací súd v záhlaví svojho rozsudku zo dňa 12.05.2020, č.k. 11CoP/311/2019-776, uviedol číslo konania rozsudku Okresného súdu Pezinok zo dňa 16.05.2019 ako „12P/44/2018-403“, pričom správne číslo konania daného rozhodnutia je „12P/44/2018-703“. 3. Podľa § 224 zákona č. 161/2015 Z.z. Civilného sporového poriadku (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Vzhľadom k tomu, že došlo k zrejmej nesprávnosti v písomnom vyhotovení vyššie uvedeného rozsudku, odvolací súd túto nesprávnosť opravil tak, ako je uvedené vo výrokovej časti tohto rozhodnutia. 5. Toto rozhodnutie prijal senát odvolacieho súdu jednomyseľne, pomerom hlasov 3 : 0 (§ 393 ods. 2 CSP). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

